armvectores/hy_wikipedia_2023 huggingface dataset:
Ֆրանսիական համբույր

Անվան այլ կիրառումների համար տե՛ս՝ Ֆրանսիական համբույր (այլ կիրառումներ)
Ֆրանսիական համբույր (երբեմն՝ խոր համբույր, լեզվով համբույր), սիրային համբույրի տեսակ, որտեղ մասնակիցների լեզուները դիպչում են իրար կամ մյուս մասնակցի շուրթին։ «Լեզվով համբույրը» գրգռում է համբուրվողի շուրթերը, լեզուն և բերանը, որոնք դիպչելու հանդեպ զգայուն են և առաջացնում են ֆիզիոլոգիական սեռական գրգռվածություն։ Բերանի շրջանը մարմնի գլխավոր էրոգեն զոնաներից է։


== Ստուգաբանություն ==
Համբույրի տեսակն այսպես է կոչվում, քանի որ 20–րդ դարի սկզբում անգլախոս աշխարհում ֆրանսիացիները ձեռք էին բերել ավելի համարձակ և կրքոտ սեռական կյանք ունեցողի համբավ։ Ֆրանսիայում այն հայտնի է un baiser amoureux («սիրահարի համբույր») կամ un baiser avec la langue («լեզվով համբույր») անվամբ՝ չնայած նախկինում կոչվում էր baiser Florentin («ֆլորենցիական համբույր»)։


== Տեխնիկա ==
Լեզվով համբույրը համարվում է համբույրի ամենաինտիմ ձևերից մեկը։ Որոշ սեքսոլոգների կարծիքով իսկական սիրային համբույրը առանց լեզվի մասնակցության չի լինում։
«Ֆրանսիական համբույրի» ժամանակ տեղի է ունենում ողնուղեղային նյարդերի, ներզատական գեղձերի, ենթաստամոքսային գեղձի ակտիվացում՝ առաջացնելով սեռական գրգռում։
Ֆրանսիական համբույրը համարժեք է «սամայանայի» տեխնիկային, որը նկարագրված է Կամասուտրայում։ Կամասուտրան նկարագրում է նաև լեզվով համբույրների տարբեր ձևեր, որոնք վերաբերում են սամայանային.

«աղաց»՝ մի մասնակիցը լեզուն պտտում է մյուս մասնակցի բերանի մեջ,
«նրբին համբույր»՝ մի մասնակիցը տանում է լեզուն մյուսի բերանի մեջ և սահեցնում քիմքով,
«թագավորական համբույր»՝ լեզվի սահեցնելը ատամների վրայով և տանելը դեպի այտերը,
«խայթիչ համբույր»՝ զուգընկերոջ շուրթերի ծծելը` կտրուկ և կարճ տանելով լեզուն զուգընկերոջ բերանը։«Ֆրանսիական համբույրի» ժամանակ տեղի է ունենում թքի ավելի ուժգին փոխանակում, քան սովորական համբույրի ժամանակ։ Դա կարող է գրգռողաբար ազդել զուգընկերոջ վրա, կամ, հակառակը, վանել նրան։


== Վարակվելու ռիսկեր ==
Ֆրանսիական համբույրի ժամանակ կա HPV–ով վարակվելու չափավոր ռիսկ։ ՄԻԱՎ–ով վարակվելու հավանականությունը չափազանց փոքր է, և կարող է պատահել միայն շուրթերի կամ լնդերի արյունահոսության պարագայում։ Միացյալ Նահանգների «Հիվանդությունների կառավարման և կանխարգելման կենտրոն» ինստիտուտը ֆրանսիական համբույրի ընթացքում հեպատիտ B-ով վարակվելու հավանականությունը քիչ հավանական է համարել։ Երբեմն սիֆիլիսը կարող է փոխանցվել ֆրանսիական համբույրի ընթացքում, բայց սովորաբար միայն ակտիվ ախտահարվածի հետ շփվելու ընթացքում։ Փոքր է նաև սուսանակով վարակվելու հավանականությունը։


== Ծանոթագրություններ ==


== Արտաքին հղումներ ==
Սամվել Արաբաջյան

Անվան այլ կիրառումների համար տե՛ս՝ Սամվել Արաբաջյան (այլ կիրառումներ)Սամվել Ռոբերտի Արաբաջյան (հոկտեմբերի 27, 1970(1970-10-27), Երևան, Հայկական ԽՍՀ, ԽՍՀՄ), ՀՀ պետական գործիչ։


== Կրթություն ==
1991-1996 թթ. սովորել և ավարտել է ԵՊՀ իրավաբանական ֆակուլտետը` իրավագետի որակավորմամբ։


== Աշխատանքային գործունեությունը ==
1993-1996 թթ. - աշխատել է որպես իրավախորհրդատու տարբեր մասնավոր ընկերություններում։
1997 թ. հունվարից օգոստոս - աշխատել է ՀՀ էկոնոմիկայի նախարարությունում որպես իրավախորհրդատու։
1997 թ. օգոստոսից նոյեմբեր - ՀՀ էներգետիկայի հանձնաժողովի մեթոդաիրավաբանական վարչության գլխավոր մասնագետ։
1997-1999 թթ. - ՀՀ էներգետիկայի հանձնաժողովի մեթոդաիրավաբանական վարչության պետ։
1999-2000 թթ. - ՀՀ էներգետիկայի հանձնաժողովի իրավաբանական և լիցենզավորման վարչության պետ։
2000-2001 թթ. - ՀՀ էներգետիկայի հանձնաժողովի իրավաբանական և լիցենզիոն մոնիթորինգի վարչության պետ։
2000-2001 թթ. - ՀՀ էներգետիկայի կարգավորող հանձնաժողովի խորհրդական։
2001 թ. օգոստոսին ՀՀ Նախագահի հրամանագրով նշանակվել է ՀՀ Էներգետիկայի, ապա Բնական մենաշնորհների կարգավորող հանձնաժողովի անդամ՝ հինգ տարի ժամկետով։
2006 թ. օգոստոսին ՀՀ Նախագահի հրամանագրով նշանակվել է ՀՀ Հանրային ծառայությունները կարգավորող հանձնաժողովի անդամ՝ հինգ տարի ժամկետով։
2011 թ. օգոստոսին ՀՀ Նախագահի հրամանագրով վերանշանակվել է ՀՀ Հանրային ծառայությունները կարգավորող հանձնաժողովի անդամ` հինգ տարի ժամկետով։
2015 թ. հոկտեմբերին ՀՀ Նախագահին ներկայացրել է հրաժարականի դիմում, որն ընդունվել է և Սամվել Արաբաջյանը 2015 թ. նոյեմբերի 4-ի ՀՀ Նախագահի հրամանագրով ազատվել է Հայաստանի հանրային ծառայությունները կարգավորող հանձնաժողովի անդամի պարտականություններից։


== Պարգևներ ==
Անանիա Շիրակացու մեդալ (2008)։Ամուսնացած է, ունի 1 զավակ։


== Ծանոթագրություններ ==
Ահագգար

Ահագգար (արաբ․՝ جبال هقار‎‎), լեռնաշխարհ Սահարայում, գտնվում է Ալժիրի հարավում, Տամանրասետ քաղաքի հյուսիսում։ Լեռնաշղթայի բարձր կետը համարվում է Տահատ լեռը՝ 2918 մետր։ Այն հանդիսանում է նաև Ալժիրի բարձր կետը։
Ահագգարը կազմված է հրաբխային ապարներից։ Կլիման խիստ մայրցամաքային է, չոր և տաք ամռանը, ձմռանը ջերմաստիճանը հաճախ իջնում է՝ հասնելով զրոյի։ Տեղումները քիչ են։ Ամբողջ Սահարայում միայն Ահագգարում կա այնպիսի կլիմա, որն առաջացնում է հատուկ կիլմատիկական գոտի՝ կենդանիների և բույսերի տեսքով, այն բնորոշ չէ Սահարայի մնացած տարածքի համար։ Լեռներում գտնվում է Ահագգար ազգային պարկը։
Ահագգարի բնակչությունը կազմում են տուարեգները։ 1750 թվականից գոյություն է ունեցել Կել Ահագգար՝ տուարեգների պետությունը, որը դարձել է Ֆրանսիայի պրոտեկտորատը՝ 1903 թվականին, այնուհետև անցել է Ալժիրին՝ նրա անկախություն ստանալուց հետո, և պաշտոնապես դադարել է գոյություն ունենալ 1977 թվականին։
Ահագգարում տուարեգների համար քարոզ էր կարդում կաթոլիկ վանական Շառլ Էժեն դե Ֆուկոլը, որի համար դասվել է սրբերի շարքը։


== Պատկերասրահ ==
Ստուպկի (գյուղ, Պոլտավայի շրջան)

Անվան այլ կիրառումների համար տե՛ս՝ ՍտուպկիՍտուպկի (ուկրաիներեն՝ Ступки), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Ստուպկի գյուղում բնակվում էր 47 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուշեղկա

Անվան այլ կիրառումների համար տե՛ս՝ Մուշեղկա (այլ կիրառումներ)Մուշեղկա, գյուղ Արևմտյան Հայաստանում, Խարբերդի վիլայեթի Ակնի գավառակում։ Գտնվում էր Ակն քաղաքի և Ձորակ գյուղի մոտ, Եփրատ գետի ձախ կողմում, Ակսագոմեր լեռան լանջին։


== Աշխարհագրություն ==
Գյուղի մոտակայքում գտնվում էր Ներսես անապատն ու Խոսթա անունով կիրճը։


== Պատմություն ==
Մուշեղկայի մասին հիշտակվել է 1210 և 1270 թվականների հայերեն ձեռագիր հիշատակարաններում։ Գյուղն ավերվել, իսկ հայերը կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
1880 թվականին ուներ 62 կաթոլիկ հայ և 132 թուրք բնակիչ։


== Տնտեսություն ==
Բնակչության հիմնական զբաղմունքը անասնապահությունն ու հողագործությունն էր։ Հայերի մի մասը պանդխտում էր Կոստանդնուպոլիս։


== Պատմամշակութային կառույցներ ==
Մուշեղկան ուներ Ս. Գևորգ (ըստ Ղ. Ինճիճյանի՝ Ս. Հովհան Ոսկեբերան) անունով եկեղեցի։


== Կրթույթուն ==
Գյուղն ուներ ուսումնարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ֆադեյ Սարգսյան

Ֆադեյ Տաճատի Սարգսյան (սեպտեմբերի 18, 1923(1923-09-18), Երևան, Հայկական ԽՍՀ, ԱԽՖՍՀ, ԽՍՀՄ - հունվարի 10, 2010(2010-01-10), Երևան, Հայաստան), գիտնական, ակադեմիկոս, քաղաքական գործիչ, Հայաստանի գիտությունների ազգային ակադեմիայի նախկին նախագահ, ՀԽՍՀ Մինիստրների խորհրդի նախագահ, ՀՀ ԱԺ նախկին պատգամավոր, գեներալ։


== Կենսագրություն ==
Սովորել է Երևանի պոլիտեխնիկական ինստիտուտում (1940-1942), Լենինգրադի Ս. Մ. Բուդյոնու անվան ռազմական ակադեմիայում (1942-1946)։ Տեխնիկական գիտությունների դոկտոր (1975), ակադեմիկոս (1977, թղթակից անդամ՝ 1971)։ Հետազոտության հիմնական բնագավառներն էին Էլեկտրոնային հաշվողական տեխնիկան, կառավարման ավտոմատացված համակարգերի և ռադիոլոկացիոն համակարգեր կառավարումը։
Աշխատել է 

1946-1959 ԽՍՀՄ Պաշտպանության Նախարարության Հրետանային գիտատեխնիկական կոմիտեի հրթիռահրետանային գլխավոր վարչության տարբեր ղեկավար պաշտոններում,
1963-1977 ԵրՄՄԳՀԻ-ի տնօրեն,
1977-1989 Սովետական Հայաստանի Մինիստրների խորհրդի նախագահ,
1989-1993 ՀՀ ԳԱԱ ֆիզիկատեխնիկական գիտությունների և մեխանիկայի բաժանմունքի ակադեմիկոս-քարտուղար,
1993-2006 ՀՀ Գիտությունների Ազգային Ակադեմիայի նախագահ։2006 թ. ապրիլի 10-ին ՀՀ վարչապետի որոշմամբ նշանակվել է ՀՀ վարչապետի խորհրդական։
Վախճանվել է 2010 թ. հունվարի 11-ին։


== Ծանոթագրություններ ==


== Արտաքին հղումներ ==
Ֆադեյ Սարգսյանի կենսագրությունը ՀՀ կառավարության կայքում
Սենիկ Մկրտչյան

Սենիկ Հովհաննեսի Մկրտչյան (հունվարի 2, 1935(1935-01-02), Նոր Արմավիր, Հոկտեմբերյանի շրջան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 25, 2012(2012-12-25)), հաշվողական տեխնիկայի բնագավառի հայ գիտնական։ Տեխնիկական գիտությունների դոկտոր (1976), պրոֆեսոր (1979): Հայաստանի ճարտարագիտական ակադեմիայի (1994), Միջազգային ճարտարագիտական ակադեմիայի (1997) անդամ։ ՀՀ վաստակավոր գյուտարար (1996):


== Կենսագրություն ==
Սենիկ Մկրտչյանը ծնվել է 1935 թվականի հունվարի 2-ին, Նոր Արմավիր (ՀՀ Արմավիրի մարզ) գյուղում։ 1957 թվականին ավարտել է Երևանի պետական համալսարանը։ 1977-1999 թվականներին եղել է Հայաստանի պետական ճարտարագիտական համալսարանի միկրոէլեկտրոնիկայի և կիսահաղորդչային սարքերի ամբիոնի վարիչ։ 1988-1993 թվականներին եղել է տեխնիկական կիբեռնետիկայի ֆակուլտետի դեկան։
Աշխատանքները վերաբերում են հաշվողական տեխնիկայի և ավտոմատիկայի տարրերի սխեմատեխնիկայի և տեխնոլոգիայի հարցերին։ Մշակել է նեյտրոնային տրամաբանության տարրերի տեսության և կիրառության խնդիրներ, մասնակցել ՀՀ-ում առաջին հաշվաղական մեքենաների ստեղծման աշխատանքներին, մշակել է և արտադրության մեջ ներդրել էլեկտրոնային սարքերի ստեղծման արդյունավետ տեխնոլոգիա, մասնագիտացված հիբրիդային ինտեգրալ միկրոսխեմաներ։ Զբաղվում է նոր սերնդի համակարգիչների՝ նյարդահամակարգիչների մշակման և նախագծման հարցերով։


=== Պարգևներ ===
ՀՀ Անանիա Շիրակացու մեդալ՝ տնտեսության, ճարտարագիտության ու տեխնիկայի բնագավառներում ակնառու գործունեության, նշանակալի գյուտերի և հայտնագործությունների համար (2004)


== Երկեր ==
Нейроны и нейронные сети. Энергия, 1971 - 230 с..
Միկրոսխեմատեխնիկա։ Թվային ինտեգրալ սխեմաներ տիպային կասկադներ։ Ուսումնական ձեռնարկ, Երևան, ԵՊԻ, 1986։
Միկրոսխեմատեխնիկա և նեյրոսխեմատեխնիկա։ Երևան, Ա. հ, 1999։
Միկրոսխեմատեխնիկա։ Թվային իս-երով կառուցված տրամաբանական սարքեր։ Ուսումնական ձեռնարկ։ Երևան, ԵրՊ , 1987։
Մտքերի հետքեր (Խոհական, խրատական, երգիծական և լիրիկական մտքեր, որոնց հետքերը արտահայտված են չափածո խոսքով)։ Երևան, ՀՊՃՀ, 2001։
Ֆոտոընդունիչներ անցյալը, ներկան, ապագան։ Երևան, Հայաստան, 1986։
Преобразователи уровней логических элементов, 1982, 64 с.


== Ծանոթագրություններ ==
Թրաշուշան հայաստանյան

Թրաշուշան հայաստանյան (լատ.՝ Gladiolus hajastanicus), հիրիկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Պալարասոխուկավոր, գեղազարդային բույս է։ Ցողունը բարակ է, 25-40 սմ բարձրության։ Տերևները համարյա զուգահեռ ջղերով են։ Ծաղկաբույլը 1-2, երբեմն 3 ծաղիկներով է։ Ծաղկապատը երկշուրթ, ծիրանագույն է։


== Տարածվածություն ==
Հայաստանում տարածված է Արագածի, Սևանի, Դարեղեգիսի և Զանգեզուրի ֆլորիստիկական շրջաններում։


== Էկոլոգիա ==
Աճում է վերին լեռնային և երթալպյան գոտիներում՝ ծովի մակարդակից 1800-2900 մ բարձրությունների վրա, մարգագետիններում, կաղնու ենթալպյան նոսրանտառներում, ժայռոտ տեղերում։ Ծաղկում է հունիս-հուլիս ամիսներին, պտղաբերում՝ օգոստոսին։


== Պահպանություն ==
Վտանգված տեսակ է, որի տարածման շրջանի մակերեսը 5000 կմ²-ից պակաս է, բնակության շրջանի մակերեսը 500 կմ²-ից պակաս։ Համարվում է Հայաստանի Էնդեմիկ։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։
Պահպանվում է «Սևան» ազգային պարկի տարածքում։


== Ծանոթագրություններ ==
Մերիլ Սթրիփի ֆիլմագրություն

Ամերիկացի դերասանուհի Մերիլ Սթրիփի ֆիլմագրությունը.


== Ծանոթագրություններ ==
Վիլիվալլա (այլ կիրառումներ)

Վիլիվալլա անունը կամ տերմինը կարող է վերաբերել հետևյալ հոդվածներին․

Վիլիվալլա - գյուղ Էստոնիայի Պադիսե շրջանի կազմում։
Վիլիվալլա - գյուղ Էստոնիայի Պյուհալեպա շրջանի կազմում։
Մծիթուրեբի

Մծիթուրեբի (վրաց.՝ მწითურები), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 25 մարդ։


== Ծանոթագրություններ ==
Բիտ Կարի

Բիտ-Կարի, հնագույն երկիր Մարաստանում։ Հիշատակված է Ասորեստանի Ասարհադոն թագավորի սեպագիր արձանագրությունում։


== Ծանոթագրություններ ==
The Tonight Show

«Այսօր երեկոյան» (անգլ.՝ The Tonight Show), ամերիկյան երեկոյան ժամանցային թոք շոու, որը եթերում է 1954 թվականից։ Համարվում է ԱՄՆ-ի ամենաերկար կանոնավոր հեռուստատեսային ժամանցային ծրագիրը, որը մինչ օրս շարունակվում է, ինչպես նաև, ըստ գոյության ժամկետի՝ NBC ալիքի երրորդ հաղորդումը՝ «Meet the Press»-ից (թողարկվում է 1947 թվականից) և առավոտյան «Today» նորությունների ծրագրից (թողարկվում է 1952 թվականից) հետո։ Ծրագիրը նաև ամենահին հեռուստատեսային թոք շոուն է պատմության մեջ։
Պատմության ընթացքում ծրագրի անունը փոփոխվել է։ Ի սկզբանե այն եթեր է հեռարձակվել «Tonight» խորագրի ներքո։ 1962 թվականին վերանվանվել է «The Tonight Show»: Այս անվան տակ շոուն 30 տարի վարել է Ջոնի Քարսոնը։ Վերջին տասնամյակներում վերնագրին սկսել են ավելացվել ընթացիկ հաղորդավարի անունը։ Այժմ այն կոչվում է «The Tonight Show Starring Jimmy Fallon»:
Ծրագրի ամենահայտնի հաղորդավարներն են.

Սթիվ Ալեն (1954-1957)Ջեք Պաար (1957-1962)
Ջոնի Քարսոն (1962-1992)
Ջեյ Լենո (1992—2009, 2010-2014) 
Կոնան Օ'Բրայեն (2009-2010)
Ջիմի Ֆելոն (2014-մինչ օրս)Շոուն ամենաերկարը վարել է Ջոնի Քարսոնը՝ 1962 թվականի հոկտեմբերի 1-ից մինչև 1992 թվականի մայիսի 22-ը։ Ամենաշատ թվով թողարկումներ վարել է Ջեյ Լենոն՝ 4610 թողարկում։


== Ծանոթագրություններ ==


== Արտաքին հղումներ ==
«The tonight show»։ Museum of broadcast communications։ Արխիվացված է օրիգինալից 2014-11-12-ին։ Վերցված է 2014-11-14
Աստերոիդների ցանկ (36001-36100)

Աստերոիդների ցանկ (35901-36000)  • Աստերոիդների ցանկ  • Աստերոիդների ցանկ (36101-36200)
 Աստերոիդների ցանկ (35901-36000)  • Աստերոիդների ցանկ  • Աստերոիդների ցանկ (36101-36200)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Օլիվետո Լարիո

Օլիվետո Լարիո, (իտալերեն՝ Oliveto Lario), կոմունա Իտալիայում, Լոմբարդիա մարզի Լեքո գավառում, Անոնե լճի ափին։
Բնակչությունը 1164 մարդ, խտությունը 69 մարդ/կմ², տարածքը 16կմ²։ Փոստային ինդեքսը 23865, հեռախոսային կոդը +39 031։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։ 031 969778
Էլեկտրոնային փոստ։ segreteria@comune.olivetolario.lc.it
Պաշտոնական կայք։ http://www.comune.olivetolario.lc.it/


== Արտաքին հղումներ ==
Վիճակագրության ազգային ինստիտուտ (իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==
Սուր որովայն

Սուր որովայն, որովայնի խոռոչի օրգանների հիվանդությունների և վնասվածքների ծանր ընթացքը վկայող կլինիկական վիճակի պայմանական անվանումը․ բնորոշվում է որովայնի հանկարծակի սուր ցավերով, որովայնի առաջնային պատի մկանների լարվածությամբ և որովայնամզի գրգռվածությամբ։ Նկատվում է որդանման ելունի, լեղապարկի, ենթաստամոքսային գեղձի սուր բորբոքումների, աղիքների անանցանելիության, ստամոքսի խոցի թափածակման, ճողվածքի ճմլման, արտարգանդային հղիության (ձվարանների, արգանդավողերի պատռվածք) դեպքում։ Սուր որովայնը ուղեկցվում է հիվանդի անհանգիստ վիճակով, գունատությամբ, սառը քրտնարտադրությամբ, փսխումներով, փորկապությամբ, շնչառության և պուլսի հաճախացմամբ։ Ախտորոշմանը նպաստում են ռենտգենադիտման, արյան և մեզի լաբորատոր հետազոտության տվյալները։ Անհրաժեշտ է հիվանդի անհապաղ հոսպիտալացում՝ վիրաբուժական ստացիոնարում։ Ցավազրկող կամ նարկոտիկ դեղամիջոցների, անտիբիոտիկների, լուծողականների օգտագործման արգելում։ Չի թույլատրվում ուտել, խմել, հոգնա կատարել։ Միայն կարելի է որովայնին սառը ջեռակ դնել։ Սուր որովայնի դեպքերի մեծ մասը ենթակա է շտապ վիրահատության։
Պարող մարդը

Պարող մարդը (անգլ.՝ Dancing Man), Ավստրալիայի Սիդնեյ քաղաքում պարող մարդուն տված անվանումը, որը լուսանկարվել էր Երկրորդ համաշխարհային պատերազմից հետո պարելիս։ 1945 թվականի օգոստոսի 15-ին լուսանկարիչը նկատել էր մի մարդու` իր ուրախությունն արտահայտելիս ու պարելիս, և խնդրել էր նրան կրկնել դա։ Տղամարդը համաձայնել է և նկարահանվել է Movietone News-ի կինոքրոնիկայում։ Ֆիլմը և լուսանկարները խորհրդանշական կարգավիճակ են ձեռք բերել Ավստրալիայի պատմության ու մշակույթի մեջ և խորհրդանշում են ուրախ հպարտություն` պատերազմի ավարտի համար։


== Ինքնություն ==
Լուսանկարի հերոսի ինքնությունը պարզելու վերաբերյալ շատ վեճեր են եղել։ Թոշակառու փաստաբան Ֆրենկ ՄքԱլարին պնդում է, որ լուսանկարի մարդն ինքն է։ Թագուհու հյուպատոս Չեսթեր Փորթերը և Փոխհատուցման դատարանի դատավոր Բարրի Էգանը պնդել են, որ տեսել են ՄքԱլարիին նկարահանվելիս։ Ավստրալիական «Որտե՞ղ են նրանք հիմա» հեռուստանախագիծը փորձել է լուծել պարող մարդու ինքնության առեղծվածը։ Ցանցը վարձել է դատական գիտնականների, որոնք ուսումնասիրել են ֆիլմի քրոնիկան ու լուսանկարը և եզրակացրել են, որ մարդն իսկապես ՄքԱլարին է։
Ավստրալիայի Թագավորական դրամահատարանը, այնունամենայնիվ, նկարել է Էռն Հիլլին որպես պարող մարդու 2005 թվականի 1 ավստրալիական դոլարանոցի վրա, որը թողարկվել է Երկրորդ համաշխարհային պատերազմի ավարտի 60-ամյակի առթիվ։ Հիլլը պնդել է, որ «տեսախցիկը շարժվում էր, և ես մի փոքր ցատկեցի»։
Ռեբեկա Քինանը Film World Pty. Ltd.-ից ասում է, որ պարողը կարող էր լինել Պատրիկ Բլեքոլը։ Բլեքոլը պնդում է. «Ես տաղանդավոր պարող մարդն եմ» և հայտարարագիր է ստորագրել այդ մասին։
Ֆրանկ Ա. Էփթոնը պնդել է, թե ինքն է եղել պարող մարդու հետևում կանգնած զինվորականներից մեկը։ Նրա մոտ հայտնաբերված փաստաթղթերը ապացուցել են նրա պնդումը։


== Տես նաև ==
Ճապոնիայի դեմ տարած հաղթանակի օրը Թայմս-սքվերում, Ճապոնիայի դեմ տարած հաղթանակի օրվա լուսանկար Մանհեթենում


== Ծանոթագրություններ ==


== Արտաքին հղումներ ==
"Dancing man still got the moves." St George Leagues Club, Leagues Club Journal. 25 July 2005
Stephens, Tony. "Famous pirouette of peace stepping up to a war dance" Sydney Morning Herald, 10 August 1995
Movietone clip with teacher's notes on australianscreen online
Զապորոժիե (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ԶապորոժիեԶապորոժիե (ուկրաիներեն՝ Запоріжжя), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Զապորոժիե գյուղում բնակվում էր 106 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
.pm

.pm, Սեն Պիեռ և Միքելոնի վերին մակարդակի ազգային դոմենն է։


== Արտաքին հղումներ ==
IANA .pm whois տեղեկություն
Ժողովածու (1714)

Ժողովածու (1714), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1714 թվի տակ։ Ձեռագիրը գրվել է 1636 և 1659 թվականներին, Ղազար քահանա գրիչի կողմից, Տաթևում։ Ստացողը եղել է Յոհանը։ Գրված է թղթի վրա, որը ունի 17,8X11,6 չափս։ Ձեռագիրը կազմված է 283 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարան գրչի 130բ, ստացողի՝ 150ա։


== Բովանդակություն ==
Դաւթի Սահմանք իմաստասիրութեան։
Պորփիւրի Ներածութիւն Ստորոգոթիւնք, Պերի արմենիաս։
Դաւթի Մեկնութիւն ի Վերլուծականն Արիստոտէլի։
Էակաց գիրք։
Մեկնութիւն Արդ գոլ զէակն-ի։
Դաւթի հարքացւոյ Նկատումն Արիստոտէլի։
Ի Պիտոյից գրոց։
Արիստոսէլի Յաղագս աշխարհի, Յաղագս առաքինութեանց։
Պատճառ Սահմանացն Դաւթի։
Մովսիսի Գումարումն իրողութեանց Սահմանաց Դաւթի։
Յաղագս հարկաւորին և կարելւոյն։


== Ծանոթագրություններ ==
Փերիներ (օպերա)

Անվան այլ կիրառումների համար տե՛ս՝ Փերիներ (այլ կիրառումներ)Փերիներ (գերմ.՝ Die Feen), Ռիխարդ Վագների առաջին ավարտված օպերան։
Վագները նրա վրա աշխատել է 1833-1834 թթ. Վյուրցբուրգում։ Լիբրետոն գրվել է Կարլո Գոցցիի «Կին-օձը» հեքիաթի հիման վրա։
Փերիների պրեմիերան կայացավ Վագների մահից հետո՝ 1888 թվականի հունիսի 29-ին Մյունխենում։
Աքսյոնով (Ցիմլյանսկի շրջան)

Աքսյոնով (ռուս.՝ Аксёнов (Ростовская область), գյուղակ Ռուսաստանի Ռոստովի մարզի Ցիմլյանսկի շրջանում։ Մտնում է Նովոցիմլյանսկի գյուղական համայնքի կազմի մեջ։
Հայերեն տառատեսակներ

Այստեղ ներկայացված են տարբեր հայերեն տառատեսակների նմուշները «Ճանաչել զիմաստութիւն և զխրատ, իմանալ զբանս հանճարոյ» արտահայտության օրինակի վրա։

Արիան ԱՄՅու
սովորական
թավ
շեղ
թավ շեղ
ArmNet Helvetica
en:Code2000
Chrysanthi Unicode Archived 2006-08-15 at the Wayback Machine.
DejaVu տառատեսակներ
սովորական
թավ
շեղ
թավ շեղ
Everson Mono
FMBF Bardi
FMBF Hanragitaran
սովորական
թավ
շեղ
թավ շեղ
FMBF Notr
Tahoma
սովորական
թավ
FMBF Wien
FreeMono
FreeSans
Mshtakan
սովորական
թավ
շեղ
թավ շեղ


== Հայերեն ձեռագրերի հիմնական տառատեսակները ==


== Ծանոթագրություններ ==


== Արտաքին հղումներ ==
Հայերեն յունիկոդ տառատեսակներ
Ռուբեն Թարումեանի տառատեսակները
Հայատիպ - հայերեն տառատեսակներին նվիրված կայք
Armeniapedia.org տառատեսակները
Րենդերֆորեստի տառատեսակները
Գոդեգա դի Սանտ Ուրբանո

Գոդեգա դի Սանտ Ուրբանո (իտալերեն՝ Godega di Sant'Urbano), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 6131 մարդ (2008), բնակչության խտություն՝ 252մարդ/կմ²։ Զբաղեցնում է 24 կմ² մակերես։ Փոստային ինդեքս՝ 31010։ Հեռախոսային կոդ՝ 0438։


== Ժողովրդագրություն ==
Բնակչության աճ


== Տվյալներ ==
Հեռախոսահամար - 0438 430140
Էլեկտրոնային փոստ -segreteria@comunegodega.tv.it
Պաշտոնական կայք - http://www.comunegodega.tv.it


== Արտաքին հղումներ ==
Պաշտոնական կայք (իտալ.)
Վիճակագրություն ազգային ինստիտուտի (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Միցուե

Միցուե (ճապ.՝ 御杖村 Միցուե-մուրա), Ճապոնիայի Նարա պրեֆեկտուրայի Ուդա գավառում գտնվող գյուղ։ Գյուղի մակերեսը կազմում է 79,63 կմ², բնակչությունը՝ 1 854 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 23,28 մարդ/կմ²։


== Աշխարհագրական դիրք ==

Միցուե գյուղը տեղակայված է Հոնսյու կղզու Կինկի տարածաշրջանի Նարա պրեֆեկտուրայում։ Այս գյուղի հետ սահմանակցում են Մացուսակա, Ցու քաղաքները և Սոնի, Հիգասիյոսինո գյուղերը։


== Բնակչություն ==
Միցուե գյուղի բնակչությունը կազմում է 1 854 մարդ (2014 թվականի օգոստոսի 1-ի տվյալների համաձայն), իսկ խտությունը՝ 23,28 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Ճապոնական Միցուե գյուղը խորհրդանշող ծառ է համարվում կրիպտոմերիան, ծաղիկ՝ Prunus jamasakura-ն, թռչուն՝ Cettia diphone-ը։


== Ծանոթագրություններ ==


== Արտաքին հղումներ ==
Ճապոնական Միցուե գյուղի պաշտոնական վեբկայք(ճապոներեն)
Պիզաս

Պիզաս  (ռուս.՝ Пызас), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մրասու գետի ձախ ափին՝ 197 կմ հեռավորության վրա։ Գետի երկարությունը 81 կմ է, ավազանի տարածքը 789 կմ2։


== Ավազան ==
5 կմ՝ Ազաս
11 կմ՝ Կեզես
11 կմ՝ Պուրլա


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աստերոիդների ցանկ (327501-327600)

Աստերոիդների ցանկ (327401-327500)  • Աստերոիդների ցանկ  • Աստերոիդների ցանկ (327601-327700)
 Աստերոիդների ցանկ (327401-327500)  • Աստերոիդների ցանկ  • Աստերոիդների ցանկ (327601-327700)
Հայկական սոցիոլոգիական ընկերակցություն

Հայկական Սոցիոլոգիական Ընկերակցություն (ՀՍԸ), գիտահասարակական կամավոր կազմակերպություն ՀՀ-ում։ Ստեղծվել է 1990 թ.-ին ԽՍՀՄ սոցիոլոգիական ասոցիացիայի հայկական բաժանմունքի (1984_90) հիման վրա։ Ղեկավար մարմինը ընդհանուր ժողովն է (հրավիրվում է տարին մեկ անգամ), որն ընտրում է նախագահ (Գ․Պողոսյան,1990 թ.-ից)-նախագահության (4 տարով)։ ՀՍԸ անդամ են նաև արտասահմանյան հայ գիտնականները։ ՀՍԸ 1992 թ.-ին անդամակցել է Միջազգային սոցիոլոգիական ասոցիացիային որպես լիիրավ ազգային անդամ։ Մասնակցել է 13-րդ համաշխարհային սոցիոլոգիական կոնգրեսին 1994 թ.-ին Գերմանիայում։ Նպատակն է Հայաստանում զարգացնել սոցիոլոգիան որպես գիտություն, աջակցել հայ մասնագետների պատրաստմանը արտասահմանում։ ՀՍԸ կոորդինացնում է սոցիոլոգիական ստորաբաժանումների և ծառայությունների գործունեությունը, կազմակերպում սեմինարներ, գիտական կոնֆերանսներ և այլն։ Ունի բաժանմունքներ Գյումրիյում և Արցախում։ 1996 թ.-ին ՀՍԸ գրանցվել է ՄԱԿ-ի կողմից ԺՆ-ում գումարված ԱՊՀ երկրներում փախստականների և միջազգային հարցերին նվիրված միջազգային համաժողովում՝ որպես ոչ պետական կազմակերպություն։
Այսկայա

Այսկայա (ռուս.՝ Айская, բաշկիրերեն՝ Әй), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 246 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոշև (գյուղ, Լուցկի շրջան)

Կոշև (ուկրաիներեն՝ Кошів, լեհ.՝ Koszów), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1577 թվականին։
2001 թվականի տվյալներով Կոշև գյուղում բնակվում էր 218 մարդ։ Բնակավայրը զբաղեցնում է 0,81 կմ² տարածք։ Բնակչության խտությունը կազմում էր 269,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնստանտին Ռոկոսովսկու հուշարձան (Մոսկվա)

Կոնստանտին Ռոկոսովսկու հուշարձան (ռուս.՝ Памятник Константину Рокоссовскому), հուշարձան Ռուսաստանի Դաշնության մայրաքաղաք Մոսկվայում, որը նվիրված է Երկրորդ համաշխարհային պատերազմի խոշորագույն զորահրամանատարներից մեկին, Խորհրդային Միության մարշալ և Լեհաստանի մարշալ Կոնստանտին Ռոկոսովսկուն։ Տեղադրվել է 2015 թվականի ապրիլին Բոգորոդսկոյե շրջանում, Մարշալ Ռոկոսովսկու բուլվարում, թիվ 11 և 12 շենքերի միջև։
Արձանի բացումը նվիրված էր Հայրենական մեծ պատերազմում տարած հաղթանակի 70-ամյակին։ Ձիարձանի՝ մրցույթում հաղթած նախագծի հեղինակներն են Ռուսաստանի Դաշնության ժողովրդական նկարիչ քանդակագործ Ալեքսանդր Ռուկավիշնիկովը և ճարտարապետներ Ս. Շարովն ու Մ. Կորսին։ Հուշարձանը տեղադրել է Ռուսաստանի ռազմապատմական ընկերությունը՝ ժողովրդի նվիրատվություններով։


== Նկարագրություն ==
Կոնստանտին Ռոկոսովսկու հուշարձանը զորավարին պատկերում է ձիու վրա 1945 թվականի հունիսի 24-ի  Հաղթանակի լեգենդար զորահանդեսի ժամանակ, երբ մարշալը ղեկավարում էր շքերթը։


== Հուշարձանի բացում ==
Հուշարձանը հանդիսավորությամբ բացվել է 2015 թվականի մայիսի 6-ին։  Բացմանը ելույթ են ունեցել Ռուսաստանի Դաշնության վարչապետ Դմիտրի Մեդվեդևը, Մոսկվայի քաղաքապետ Սերգեյ Սոբյանինը, մարշալի ծոռնուհի Արիադնա Ռոկոսովսկայան։ Ներկա են եղել ՌԴ մշակույթի նախարար Վլադիմիր Մեդինսկին, Խորհրդային Միության և Ռուսաստանի հերոս Արթուր Չիլինգարովը, Հայրենական մեծ պատերազմի վետերաններ։ Բացման արարողությանը հրավիրվել էր ՌԴ-ում Լեհաստանի դեսպան Կատաժինա Պելչինսկա-Նալենչը, որը չէր ներկայացել, քանի որ մարշալի գործունեությունը Լեհաստանի պաշտպանության նախարարի պաշտոնում 1949-1956 թվականներին ժամանակակից Լեհաստանում ընդհանուր առմամբ գնահատվում է բացասական։
Հուշարձանի բացման արարողության ժամանակ վարչապետ Մեդվեդևը հրամանատարի մասին ասել է. «Ռոկոսովսկին մասնակցել է Հայրենական մեծ պատերազմի գրեթե բոլոր խոշոր մարտերին. նրա 16-րդ բանակը գերմանացիներին կանգնեցրել է Կրյուկովո-Իստրա սահմանագծին, որտեղ թշնամին կենտրոնացրել էր հիմնական ուժերը, հուսալով հասնել մայրաքաղաքին»։ Հուշարձանի բացման արարողության ավարտին վարչապետը ալ վարդերի զամբյուղ է դրել հուշակոթողի մոտ, ապա շփվել է վետերանների հետ, որոնց թվում էին նաև նրանք, ովքեր անձամբ ճանաչել են մարշալ Ռոկոսովսկուն։
Ավելի վաղ՝ 2014 թվականին, Մոսկվայի մետրոպոլիտենի Սոկոլնիչեսկայա գծի «Պոդբելսկու փողոց» կայարանին շնորհվել էր «Ռոկոսովսկու բուլվար» անվանումը։


== Պատկերասրահ ==

		
		
		


== Ծանոթագրություններ ==


== Աղբյուրներ ==
На бульваре Маршала Рокоссовского завершается установка памятника великому полководцу(չաշխատող հղում)
Памятники маршалу Рокоссовскому будут открыты в Москве и Волгограде
The Sign

«The Sign» (հայ․՝ Նշան), շվեդական Ace of Base երաժշտական խմբի երգը։ Ընդգրկվել է է խմբի երկու ալբոմներում՝ «Happy Nation» (միայն ամերիկյան տարբերակ) և «The Sign»։ ԱՄՆ-ում ճանաչվել է լավագույն հիթ 1994 թվականի արդյունքներով։ Առաջադրվել է «Գրեմմի» մրցանակի Լավագույն վոկալ փոփ կատարում դուետով կամ խմբով անվանակարգում։


== Պատմություն ==
Երգը ԱՄՆ-ում դարձել է 1994 թվականի գլխավոր հիթը՝ գլխավորելով Billboard (year-end charts) ամսագրի լավագույն սինգլների ամփոփիչ ցուցակը։ Երգը ներառված է նաև բոլոր ժամանակների լավագույն 100 հիթերի ցանկում՝ the Billboard Hot 100 All-Time Top Songs (№ 65 դիրքում)։ 1995 թվականին արժանացել է «Գրեմմի» մրցանակի Լավագույն վոկալ փոփ-կատարում դուետով կամ խմբով (Best Pop Vocal Performance By a Group or Duo)։


== Երաժշտական տեսահոլովակ ==
Երգի երաժշտական տեսահոլովակը ներկայացնում է փոփ խումբը, որը երգում է ռոմանտիկ և ուրախ կերպարների շրջանում, երգի մեջ օգտագործվող նշանը պատկերված է որպես Անխ համակարգչով գեներացված (նաև հայտնի է որպես կյանքի բանալի ☥, եգիպտական հիերոգլիֆ և ղպտիական խաչ) և Ջեդ (հին եգիպտական խորհրդանիշ, որը նշանակում է կայունություն)։ Երգի երաժշտական տեսահոլովակը նկարահանել է ռեժիսոր Մատիաս Ժյուլյենը, նկարահանումներն անցկացվել են Շվեդիայի կինոյի ինստիտուտի շենքում (Filmhuset) Ստոկհոլմում (Ստոկհոլմ) 1993 թվականի նոյեմբերին։


== Երգացանկ ==


== Հիթ-շքերթներ ==


== Հավաստագրեր ==


== Ծանոթագրություններ ==


== Արտաքին հղումներ ==
«The Sign» ՅուԹյուբում
Ագարակ (Խլաթի գավառ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ, գյուղ Արևմտյան Հայաստանում, Բիթլիսի վիլայեթի Խլաթի գավառակում, Վանա լճի արևելյան կողմում՝ սարահարթի վրա։
XX դարասկզբին ուներ 6 տուն 51 հայ բնակչով։ Բնակչությունը հիմնականում զբաղվում էր անասնապահությամբ և երկրագործությամբ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ամառ (այլ կիրառումներ)

Ամառ, կարող է վերաբերել՝

Ամառ - տարվա չորս եղանակներից մեկն է, գտնվում է գարնան և աշնան միջև
Ամառ - էստոնական ֆիլմ, Օսկար Լուտսի «Ամառ» և «Տոոտսի հարսանիքը» նովելների էկրանավորումը
Էվկլադե (արբանյակ)

Էվկլադե (հուն․՝ Εὐκελάδη), Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Հավայան համալսարանի աստղագետների խմբի կողմից, որը ղեկավարում են Սքոթ Շեփարդը և Դևիդ Ջուիտը, հայտնաբերման մասին հայտնվել է 2003 թվականին, սկզբում արբանյակը ստացել է S/2003 J 1 ժամանակավոր անվանումը։
Էվկլադեն ունի մոտ 4 կմ տրամագիծ, և պտտվում է Յուպիտերի շուրջ միջինում 23 484 000 միլիոն կմ հեռավորության վրա, 735,2 օրվա ընթացքում։ Արբանյակի ուղեծրի թեքումը կազմում է 164° խավարածրի հարթության նկատմամբ (165° Յուպիտերի հասարակածի նկատմամբ), իսկ էքսցենտրիսիտետը 0,2829 է։
Էվկլադեն պատկանում է Կարմեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 23 - 24 գիգամետր միջակայքում, իսկ ուղեծրի թեքումը մոտ 165° է։
Արբանյակի անունը տրվել է 2005 թվականի մարտին, այն անվանվել է որոշ աղբյուրների համաձայն Հունական դիցաբանության  մուսա Էվկլադեի անունով։


== Տես նաև ==
Յուպիտերի արբանյակներ


== Ծանոթագրություններ ==
Վլադիմիր Յարցև

Վլադիմիր Եգորովիչ Յարցև (ռուս.՝ Владимир Егорович Ярцев, 15 հոկտեմբերի, 1924, հանքարանի № 3 գյուղ, Դոնեցկի նահանգ, Ուկրաինական ԽՍՀ, ԽՍՀՄ – 8 նոյեմբերի, 1956, Չեպել կղզու մոտ, Հունգարիայի Ժողովրդական Հանրապետություն), 1956 թվականի Հունգարական հեղափոխության մասնակից, Հարավային զորամիավորման 880-րդ գվարդիական ավիացիոն ռմբակոծիչ գնդի ավիացիոն էսկադրիլիայի կապի պետ, Սովետական Միության հերոս, գվարդիայի ավագ լեյտենանտ։


== Կենսագրություն ==
Վլադիմիր Յարցևը ծնվել է 1924 թվականի հոկտեմբերի 15-ին Ուկրաինական ԽՍՀ Դոնեցկի նահանգի հանքարանի № 3 գյուղում (ներկայում՝ Ուկրաինայի Լուգանսկի մարզի Ռովենկի քաղաքային խորհրդի Դերժինսկի գյուղ), ռուս բանվորի ընտանիքում։ Ավարտել է միջնակարգ դպրոցը։ 1942 թվականին Ստալինգրադ քաղաքում (ներկայում՝ Վոլգոգրադ) ավարտել է կապի շրջանային դպրոցը։
Կարմիր բանակում ծառայությունն սկսել է 1941 թվականին։ Մասնակցել է Հայրենական մեծ պատերազմին․ 1941 թվականի սեպտեմբերից մինչև դեկտեմբեր ծառայել է Հարավարևմտյան ճակատի 6-րդ հրաձգային կորպուսի կազմում, 1943 թվականի մարտից մինչև նոյեմբեր՝ Բելառուսական ճակատի 16-րդ օդային ուժերի 67-րդ գրոհիչ ավիացիոն գնդում։ 1945 թվականի հունվարից մինչև մայիս ավագ լեյտենանտ Յարցևը եղել է 16-րդ օդային ուժերի 327-րդ ռմբակոծիչ ավիացիոն դիվիզիայի 970-րդ ռմբակոծիչ ավիացիոն գնդի ավագ օդային հրաձիգ-ռադիստը։ Պատերազմի ընթացքում չորս անգամ վիրավորվել է, պարգևատրվել է Կարմիր աստղի շքանշանով։
1946 թվականից անդամակցել է Կոմունիստական կուսակցությանը։
1950-ական թվականներին ծառայել է Խորհրդային բանակի հարավային խմբավորման ռազմաօդային ուժերում (Հունգարիայի Ժողովրդական Հանրապետություն)։
1956 թվականի աշնանը 880-րդ գվարդիական ռմբակոծիչ ավիացիոն գնդի ավիացիոն էսկադրիլիայի կապի պետ, գվարդիայի ավագ լեյտենանտ Վլադիմիր Յարցևը խորհրդային զորքերի կազմում մասնակցել է Հունգարիայում ծավալված դեպքերին, որոնք խորհրդային իշխանությունները պաշտոնապես որակում էին «հակահեղափոխական խռովության ճնշում»։
1956 թվականի նոյեմբերի 8-ին Վլադիմիր Յարցևը Իլ-28 ռմբակոծիչի անձնակազմում (հրամանատար՝ գվարդիայի կապիտան Ալեքսանդր Բոբրովսկի, ղեկապետ՝ գվարդիայի կապիտան Դմիտրի Կարմիշին) կատարել է ռազմական հրամանը՝ լուսանկարել ռազմական գործարանները։ Հաջողությամբ կատարելով առաջադրանքը և անհրաժեշտ նյութերը փոխանցելով շտաբին՝ խորհրդային ինքնաթիռը օդանավակայան վերադառնալիս Չեպել կղզու մոտ ենթարկվել է զենիթային գնդակոծման և ընկել։ Անձնակազմի բոլոր անդամները զոհվել են։
Սովետական գվարդիական սպաների մարմինները տեղափոխվել են Խորհրդային Միություն և թաղվել Ուկրաինայի Լվով քաղաքի Լիչակովի գերեզմանատանը։ Գերեզմանի վրա տեղադրվել է հուշաքար։
ԽՍՀՄ Գերագույն խորհրդի նախագահության՝ 1956 թվականի դեկտեմբերի 18-ի հրամանով ռազմական պարտքի կատարման ժամանակ ցուցաբերած արիության ու խիզախության համար գվարդիայի ավագ լեյտենանտ Վլադիմիր Յարցևին հետմահու շնորհվել է Սովետական Միության հերոսի կոչում։


== Պարգևներ ==
Լենինի շքանշան, Կարմիր աստղի երկու շքանշաններ, մեդալներ։


== Ծանոթագրություններ ==
Հրաչյա Ներսիսյան (ֆիզիկոս)

Անվան այլ կիրառումների համար տե՛ս՝ Հրաչյա Ներսիսյան (այլ կիրառումներ)Հրաչյա Բաղդասարի Ներսիսյան (փետրվարի 28, 1964(1964-02-28), Երևան, Հայկական ԽՍՀ, ԽՍՀՄ), հայ ֆիզիկոս-տեսաբան։ Ֆիզմաթ գիտությունների դոկտոր (2000)։


== Կենսագրություն ==
1986 թվականին ավարտել է Երևանի պետական համալսարանը։ 1987 թվականից աշխատում է Ռադիոֆիզիկայի և էլեկտրոնիկայի ինստիտուտում,
2006 թվականից՝ առաջատար գիտաշխատող։
Աշխատանքները վերաբերում են իոնային փնջերով իներցիոն ջերմամիջուկային սինթեզին, լիցքավորված մասնիկների արագացման պլազմային մեթոդների մշակմանը, ուժեղ կորելացված պլազմայի սպեկտրաչափության, մագնիսաակտիվ պլազմայում պայթյունային երևույթների խնդիրներին։


== Պարգևներ ==
Պողոսյան մրցանակ, 2001
Գերմանիայի Հումբոլդի անվան մրցանակ, 2002


== Ծանոթագրություններ ==
Շեբո

Շեբո, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ գյուղաքաղաքից 18 կմ հարավ, ոչ բարձր բլուրների ստորոտում՝ սարավանդին՝ Արծկե-Մանազկերտ ճանապարհի վրա։


== Բնակչություն ==
XX դարի սկզբին ուներ 35 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ավիացիոն շարժիչ

Ավիացիոն շարժիչ թռչող ապարատները (ինքնաթիռները, ուղղաթիռները և այլն) շարժման մեջ դնող ջերմային շարժիչ։ Առաջին ավիացիոն շարժիչ Մոժայսկու ինքնաթիռում տեղադրված շոգեշարժիչն էր (1885)։


== Նախագծում ==
Հետագայում ավիացիոն շարժիչները նախագծվում էին մխոցային ներքին այրման շարժիչների հիման վրա։ 20-րդ դարի 40-ական թվականներին մխոցային ավիացիոն շարժիչները հասան իրենց հնարավորությունների սահմանին։ Ինքնաթիռի շարժման արագության բարձրացմանը խոչընդոտում էր ձայնային արգելքը, որի հաղթահարումը պահանջում էր կտրուկ բարձրացնել ավիացիոն շարժիչների հզորությունը։ Այսպիսի թռիչքը հնարավոր դարձավ գազային տուրբինի և ռեակտիվ շարժիչի ստեղծման շնորհիվ։


== Հիմնական պահանջներ ==
Ավիացիոն շարժիչներին ներկայացվում են հետևյալ հիմնական պահանջները, առավելագույն հզորություն (կամ քարշուժ)՝ փոքր արտաքին չափերի և կշռի դեպքում, թեթևություն, հուսալիություն, ծառայության մեծ ժամկետ և այլն։


== Տեսակներ ==

Ավիացիոն շարժիչները լինում են՝

պտուտակային
ռեակ տիվ։


=== Պտուտակային ավիացիոն շարժիչներ ===
Պտուտակային ավիացիոն շարժիչներում քարշուժն ստեղծվում է օդապտուտակի պտտման միջոցով, իսկ ռեակտիվներում՝ ռեակտիվ ծայրափողակից աշխատանքային գազերի մեծ արագությամբ արտահոսման հետևանքով։ Համակցված ավիացիոն շարժիչներ են տուրբապտուտակային շարժիչները, որոնցում հիմնական քարշուժն ստեղծվում է օդապտուտակով, իսկ լրացուցիչը (8-12%)՝ այրման արգասիքների արտահոսմսւմբ։
Ամենակատարելագործված մխոցային ավիացիոն շարժիչներն ապահովում էին մինչև 750 կմ/ժ արագություն։ Ավելի մեծ արագություն ստեղծելուն խանգարում էր մեծ տեսակարար զանգվածը (մեկ միավոր հզորությանն ընկնող զանգվածը) և օդապտուտակի ցածր օգտակար գործողության գործակիցը։ Մխոցային ավիացիոն շարժիչները (տեսակարար զանգվածը՝ 540-680 գ/կվտ) տեղադըրվում են փոքր արագությամբ (200-500 կմ/ժ) թռչող ինքնաթիռներ, ինչպես նաև ուղղաթիռներում։


== Տուրբապտուտակային ավիացիոն շարժիչներ ==
Տուրբապտուտակային ավիացիոն շարժիչները (տեսակարար զանգվածը՝ 140-400 գ/կվտ) տեղադրվում են 500-800 կմ/ժ թռիչքի արագություն զարգացնող ինքնաթիռներում և ուղղաթիռներում։ Հայրենական մեծ պատերազմի վերջին տարիներին ստեղծվեցին մինչև 960 կմ/ժ արագությամբ առաջին տուրբառեակտիվ շարժիչները։ 1965-1967 թվականներին երևան եկան ուղղաձիգ վերաթռիչքի ու վայրէջքի ինքնաթիռներում օգտագործվող շատ թեթև տուրբառեակտիվ ավիացիոն շարժիչներ (տեսակարար զանգվածը՝ 6-7 գ/ն)։
Տուրբառեակտիվ և տուրբապտուտակային շարժիչների հիման վրա նախագծվել են երկեզրագծային տուրբառեակտիվ շարժիչներ, որոնք կիրառվում են մինչձայնային արագություններ զարգացնող ինքնաթիռներում։ Ավիացիոն շարժիչների հետագա զարգացումը նախատեսում է թռիչքի մեծ արագությունների ու բարձրությունների ապահովում, ինչպես նաև ինքնաթիռների բեռնունակության անընդհատ բարձրացում։
(3157) Նովիկով

(3157) Նովիկով (անգլ.՝ Novikov), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 25-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,151947 ա. մ., առավելագույնը մոտենում է 2,7099 ա. մ. հեռավորության վրա և հեռանում 3,594 ա. մ.։ Արեգակի շուրջ մեկ ամբողջական պտույտ է կատարում 2043,93 երկրային օրվա ընթացքում, իր ուղեծրով շարժվելով միջինում 0,176131 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,6° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3157) Նովիկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կինիյամինջա

Կինիյամինջա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մածուցիկություն

Մածուցիկություն, ներքին շփում, գազերի և հեղուկների՝ իրենց առանձին մասերի փոխադարձ տեղաշարժմանը դիմադրություն ցույց տալու հատկությունը։ Քանակապես որոշվում է η մեծության արժեքով, որը կոչվում է դինամիկական մածուցիկության գործակից կամ պարզապես մածուցիկություն (ներքին շփման գործակից)։ 1/η մեծությունը կոչվում է հոսունություն։ Հաճախ դիտարկում են նաև ν= η/ρ մեծությունը, որը կոչվում է կինեմատիկական մածուցիկություն (ρ-ն գազի կամ հեղուկի խտությունն է)։ Միավորների միջազգային համակարգում մածուցիկության միավորն ունի Պլ վ, իսկ CGS (ՍԳՎ) համակարգում՝ գ/սմ վրկ (պուազ) չափայնություն. 1պզ=0, 1 ն վրկ/մ2։ Կինեմատիկական միավորներն են, համապատասխանաբար, մ2/վրկ և սմ2/վրկ (ստոքս)։ Գազերի և հեղուկների մածուցիկություն որոշում են մածուցիկաչափով։ Հաստատուն ջերմաստիճանում լամինար հոսանքի պայմաններում գազերի և նորմալ հեղուկների (այսպես կոչված, նյուտոնյան հեղուկներ) մածուցիկություն արագության գրադիենտից անկախ հաստատուն մեծություն է։ Մածուցիկությունը նյութի կարևորագույն ֆիզիկաքիմիական բնութագիրն է։ Մոլեկուլային-կինետիկ տեսությունն այն բացատրում է մոլեկուլների շարժմամբ և փոխազդեցությամբ։ Գազերում մածուցիկությունը պայմանավորված է արագ շարժվող շերտի մոլեկուլներից դանդաղ շերտի մոլեկուլներին շարժման քանակի փոխանցմամբ, իսկ սովորական հեղուկներում՝ մոլեկուլների շարժունակությունը սահմանափակող միջմոլեկուլային փոխազդեցությամբ։
Տոհմածառ (կոմպոզիցիա)

Անվան այլ կիրառումների համար տե՛ս՝ Տոհմածառ (այլ կիրառումներ)Տոհմածառ, նշանավոր հայ գործիչների բարեկամության խորհրդանիշ, որի վրա արված են փորագրություններ, յուղաներկով նկարներ, տարբեր հեղինակների ստեղծագործություններից մեջբերումներ։ Կազմված է 13 հատվածներից։ Տոհմածառը դրված է փորագիր սեղանի վրա, որի կենտրոնում տեղադրված է շարժվող փորագիր գլան։
Կոմպոզիցիան գտնվում է Լոռու մարզի Լոռի Փամբակի երկրագիտական թանգարանի հավաքածուում։


== Հեղինակ ==
Կոմպոզիցիայի հեղինակը լոռեցի ինքնուս վարպետ Գալուստ Միքայելի Չալաբյանն է (Գալո, ծնվել է 1883 թվականին, Ստեփանավանում)։ Աշխատանքը ստեղծվել է 1971 թվականին։


== Պատկերասրահ ==

		
		
		
		
		


== Տես նաև ==
Լոռի Փամբակի երկրագիտական թանգարան


== Ծանոթագրություններ ==
Ուրշմա

Ուրշմա (ռուս.՝ Уршма), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կամենկա գետի աջ ափում՝ 26 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ներլ գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300812110000032708
Հիդրոլոգիական ուսումնասիրությունների կոդը - 110003270
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բրյունհամել

Բրյունհամել (ֆր.՝ Brunehamel), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառն է համարվում Էնան։ Համայնքի շրջանը հանդիսանում է Լանը։
Համայնքի INSEE ծածկագիրն է 02126։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 538 մարդ։


== Տնտեսություն ==
2010 թվականին 319 մարդկանցից (15—64 տարեկան) 211-ը եղել են առավելապես ակտիվ տնտեսվարողներ, 108-ը եղել են համեմատաբար ոչ ակտիվ (ակտիվության ցուցանիշը կազմել է 66,1 %, 1999 թվականին եղել է 60,6 %)։ 211 ոչ ակտիվ քաղաքացիներից 171 մարդ աշխատել են տարբեր ոլորտներում (96 տղամարդ և 75 կին), անաշխատունակների թիվը կազմել է 40 մարդ (19 տղամարդ և 21 կին)։ 108 ոչ ակտիվ մարդկանցից 21-ը եղել են կամ աշակերտ կամ էլ ուսանող, 31-ը եղել են թոշակառու, 56-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Վիճակագրության ազգային ինստիտուտ. Բրյունամել (ֆր.)


== Ծանոթագրություններ ==
Հառան ալ-Ավամիդի շրջան

Հառան ալ-Ավամիդի շրջան (արաբ․՝ ناحية حران العواميد‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Դումայի գավառի յոթ շրերջաններից մեկը։
Վարչական կենտրոնն Հառան ալ-Ավամիդ քաղաքն է։ 2004 թվականի տվյալներով բնակչությունը կազմել է 22,853 մարդ։ Քաղաքն ու շրջակա ավանները կազմում են 126.80 քառ.կմ տարածք։


== Ծանոթագրություններ ==
Զաբելյանի (գյուղ, Տոմաշպոլի շրջան)

Զաբելյանի (ուկրաիներեն՝ Забіляни), գյուղ Ուկրաինայի Վիննիցայի մարզի Տոմաշպոլի շրջանում։ Հիմնադրվել է 1700 թվականին։
2001 թվականի տվյալներով Զաբելյանի գյուղում բնակվում էր 29 մարդ։ Բնակավայրը զբաղեցնում է 2,58 կմ² տարածք։ Բնակչության խտությունը կազմում էր 11,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուգազ

Գուգազ, անկանոն հետիոտն զորք Հայաստանում Արշակունիների (1—5 դարեր) ժամանակ։ Հավաքվել է հայոց թագավորի և կաթողիկոսի հրամանով։ Գուգազը եղել է անազատ բնակչության զինվորական պարտականությունը, որը կռիվներից հետո հավաքել և թաղել է սպանվածների դիակները՝ շրջապատը չաղտոտելու, վարակիչ հիվանդությունները կանխելու նպատակով։ Գուգազի մասին հիշատակում է Փավստոս Բուզանդը իր պատմության մեջ։
Shot Full of Love

Shot Full of Love (հայերեն՝ սիրով լեցուն կրակոց), ամերիկացի քանթրի երգիչ Բիլլ Ռայ Սայրուսի հիգերորդ ստուդիական ալբոմը, թողարկված 1998 թվականի նոյեմբերի 3-ին, Mercury Records լեյբլով։


== Երգացանկ ==


== Չարթեր ==


=== Ալբոմներ ===


=== Սինգլներ ===


== Ծանոթագրություններ ==
Ռիու դի Կոնտաս

Ռիու դի Կոնտաս (պորտ.՝ Rio de Contas), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Սեաբրա գավառի կազմի մեջ։ Բնակչությունը կազմում է 13 681 մարդ՝ 2006 թվականի տվյալներով։ Գրավում է 1 052,302 կմ2 տարածք։ Բնակչության խտությունը՝ 13,0 մարդ/կմ²։
Քաղաքի տոնը նշվում է օգոստոսի 14-ին։


== Պատմություն ==
Քաղաքը հիմնադրվել է 1745 թվականի նոյեմբերի 27-ին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 26.780.479,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.951,08 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,653 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում լեռնային արևադարձային է։
Զոլոտցա (Կովայի վտակ)

Զոլոտցա (ռուս.՝ Золотица), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կովա գետի ձախ ափին՝ 20 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000033379
Հիդրոլոգիական ուսումնասիրությունների կոդը - 103003337
Ավազանի կոդը -  03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աղզիաչըխ Ներքին

Աղզիաչըխ Ներքին, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Նիկա Կիլաձե

Նիկա Կիլաձե (նոյեմբերի 29, 1988(1988-11-29), Թբիլիսի, Վրացական ԽՍՀ, ԽՍՀՄ - հոկտեմբերի 7, 2014(2014-10-07), Թբիլիսի, Վրաստան), վրացի ֆուտբոլիստ։ Խաղում էր կիսապաշտպանի դիրքում։
Կիլաձեն ֆուտբոլային կարիերան սկսել է «Նորչի Դինամոելի» ակումբում, դեռևս 6 տարեկանից։ Երիտասարդ ժամանակ հանդես է եկել                «Սպարտակ» և «ՕՄՑ Թբիլիսի» ակումբներում։ 1 մրցաշրջան «Օրբեբի» ակումբում անցկացնելուց հետո մեկնել է Ֆինլանդիա, որտեղ  անցկացրել է 7 տարի՝ հանդես գալով ցածր մակարդակի դիվիզիոնում։ 2014 թվականին վերադարձել է հայրենիք և դեբյուտել «Գուրիա» ակումբում։ 2014 թվականի հոկտեմբերի 7-ին Կիլձեն իր մոտոցիկլետով ավտովթարի ենթարկվեց։ Երիտասարդ վրացին չկարողացավ ապրել։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Профиль на footballdatabase.eu